JoakimFest

**JoakimFest** je festival najboljih pozorišnih predstava Srbije po tekstovima domaćih autora. JoakimFest se odžavao svake godine između 7. i 15. maja od 2004. do 2011. u Knjaževsko-srpskom teatru u Kragujevcu. Festival je dobio ime po Joakimu Vujiću (1772. – 1847.), piscu, prevodiocu, učitelju stranih jezika, univerzalnom pozorišnom stvaraocu, direktoru Knjaževsko-srpskog teatra u Kragujevcu 1835./1836. godine. Domaćin Festivala je Knjaževsko-srpski teatar, organizator Direkcija Festivala, a glavni pokrovitelj Grad Kragujevac.

## Razvoj

Iz Teatra su 1965. inicirani Susreti profesionalnih pozorišta Srbije Joakim Vujić (centralne Srbije), koji su održavani svake godine u maju u desetak gradova, sve do 2003. godine. Od 2004. Teatar postaje stalan domaćin JoakimFesta, a od oktobra 2006. godine i JoakimInterFesta, Međunarodnog pozorišnog festivala malih scena.
Prvi JoakimFest, transformisani *Susreti Joakim Vujić*, održan je od 7. do 13. maja 2004. godine u Kragujevcu. Na festivalu je pet profesionalnih pozorišta iz Srbije izvelo sedam pozorišnih predstava, šest u konkurenciji za nagrade i jednu u čast nagrađenih. Osnovna ideja organizatora JoakimFesta je bila stvaranje još boljeg i atraktivnijeg Festivala, koji će pokretati najaktuelnije teme vezane za sudbinu pozorišnog života Srbije, ali će se ticati i izdavaštva koje se bavi pozorišnom umetnošću, vezama između društva i teatra, kao i pitanjima pozorišne produkcije u sadašnjim uslovima.

Danas je JoakimFest festival domaćeg dramskog teksta pozicioniran u Kragujevcu gde mu je i mesto, s obzirom na Joakima Vujića i značaj prvog teatra u Srba, Knjaževsko-srpskog teatra, osnovanog 1835. godine.

## Nagrade
* Joakimova nagrada za najbolju predstavu,
* Joakimova nagrada za režiju,
* Joakimova nagrada za tekst ili adaptaciju,
* Joakimova nagrada za glumu,
* Joakimova nagrada za scenografiju,
* Joakimova nagrada za kostim,
* Joakimova nagrada za originalnu muziku,
* Joakimova specijalna nagrada,
* Nagrada publike.

## Joakimova nagrada za najbolju predstavu
* 2004 - *Porfirogeneza* tekst i režija Đorđe Milosavljević, u izvođenju Narodnog pozorišta iz Užica,
* 2005 - *Svinjski otac* tekst Aleksandar Popović, režija Egon Savin, u izvođenju Kruševačkog pozorišta,
* 2006 - *Don Žuan* tekst Žan Batist Poklen Molijer, reditelj Jug Radivojević, u izvođenju Narodnog pozorišta iz Leskovca,
* 2007 - *Heroji* tekst Predrag Perišić, reditelj Slavenko Saletović, u izvođenju Pozorišta na Terazijama,
* 2007 - *Seobe* tekst Miloš Crnjanski, reditelj Pjer Valter Polic, u izvođenju Knjaževsko-srpskog teatra,
* 2008 - *Odabrani i uništeni* po tekstovima Ivana Jovanovića, Dejana Petkovića i Marjana Todorovića, reditelj Kokan Mladenović, u izvođenju Narodnog pozorišta iz Niša,
* 2009 - *Derviš i smrt* tekst Meša Selimović, reditelj Egon Savin, u izvođenju Narodnog pozorišta iz Beograda,
* 2010 - *Banović Strahinja* tekst Borislav Mihajlović Mihiz, reditelj Andraš Urban, u izvođenju Narodnog pozorišta iz Subotice,
* 2011 - *Ožalošćena porodica* tekst Branislav Nušić, reditelj Andraš Urban, u izvođenju Narodnog pozorišta iz Niša.

## Festivali

## Galerija

Datoteka:Joescena.jpg|Scena Joakim Vujić
Datoteka:Joedonjuan.jpg|JoakimFest 06 Ž. B. P. Molijer *Don Žuan*
Datoteka:Joefest07.jpg|JoakimFest 07
|JoakimFest 07 Miloš Crnjanski *Seobe*
|JoakimFest 07 Predrag Perišić *Heroji*
Datoteka:Fest2008odabrani.jpg|JoakimFest 08 I. Jovanović, D. Petković i M. Todorović *Odabrani i uništeni*
Datoteka:PlakatJoakimFest09.jpg|JoakimFest 09
Datoteka:Dervis i smrt 09.jpg|JoakimFest 09 Meša Selimović *Derviš i smrt*


## Veze
* Knjaževsko-srpski teatar
* JoakimInterFest
* Statueta Joakim Vujić
* Prsten sa likom Joakima Vujića
* Kragujevac

## Reference

## Literatura
* Joakimovi potomci autor: Feliks Pašić, izdavač: Knjaževsko-srpski teatar i Pozorišni muzej Srbije, 2006
* Revija Joakim 2005-2009, Bilten JoakimFesta 2004-2008 urednik: Zoran Mišić, izdavač: Knjaževsko-srpski teatar

## Vanjske veze

* Knjaževsko-srpski teatar
* Grad Kragujevac